විදෙස් රටවලින් ආනයනය කරණු ලබන උම්බලකඩ හේතුවෙන් දේශීය උම්බලකඩ නිශ්පාදනය කඩා වැටී ඇති බව උම්බලකඩ නිශ්පාදකයින් මැසිවිලි නගනවා.ඔවුන් ඉල්ලා සිටින්නේ මේ සඳහා රජය මැදිහත්ව විසඳුමක් ලබා දෙන ලෙසයි.මෙරට දකුණු මුහුදු තීරයේ කුඩාවැල්ල, කෝට්ටගොඩ, දෙවුන්දර, ගන්දර ප්‍රදේශවාසීන් දේශීය උම්බලකඩ නිෂ්පාදනයට විශාල කොටසක් සපයනවා.විදේශ රටවලින් මෙරටට උම්බලකඩ ආනයනය කිරීම නිසා දේශීය උම්බලකඩ නිෂ්පාදනය වැඩිවන කාලයන්දීද එම නිෂ්පාදන විකුණාගත නොහැකි වී ඇතැයි උම්බලකඩ නිෂ්පාදකයින් මැසිවිලි නඟනවා.ඇතැමුන් තොග වශයෙන් උම්බලකඩ මිලදී ගැනීමේදී ණයට උම්බලකඩ මිලදීගෙන මුදල් නොගෙවීම නිසා හා අතරමැදියන්ට හසු වීම නිසා ඔවුන් දැඩි පීඩාවට පත්ව තිබෙනවා.කෙසේ නමුත් බැංකු ණය පවා ලබාගෙන මෙම ව්‍යාපාර සඳහා ආයෝජනය කළත් එම ණය මුදල් ගෙවීමට පවා නොහැකි තත්ත්වයකට පත්ව ඇති බවයි ඔවුන් පවසන්නේ.මේ නිසා උම්බලකඩ නිෂ්පාදකයන් ඉල්ලා සිටින්නේ සහතික මිලක් යටතේ රජය විසින් තම නිෂ්පාදන මිලදී ගැනීමේ වැඩපිළිවෙළක් සකස් කර දෙන ලෙසයි.